જરૂર પડ્યે ભારતની બ્રિટિશ એમ્બેસીની મદદ મેળવી શકાય એ માટે રેકર્ડ ઓફિસના દસ્તાવેજોના આધારે કેટલાંક મેઈલ કરવાના હતા. વિલિયમ મૅક્લિન એ ઈસ્ટ ઈન્ડિયા કંપનીના એક સમયના ગવર્નર સર આર્થર મેલેટ મૅક્લિનનો વંશજ છે, આર્થર મૅક્લિનની પ્રથમ પત્ની અને નાનકડા પુત્રનું સાવિત્રી નદીમાં પડી જવાથી મોત નિપજ્યું હતું. આથી વિલિયમ મૅક્લિન એ સ્થળોની મુલાકાત લેવા ઈચ્છે છે વગેરે વિગતો સાથે સત્તાવાર ઈ-મેઈલ ભારત સ્થિત બ્રિટિશ એમ્બેસીને કરી દેવામાં આવ્યો અને તેની કોપી વિલિયમ ઉપરાંત અન્ય સંબંધિત વિભાગોને મોકલી દેવામાં આવી.